Lav et referat af nedenstående tekst:

Tekst:
4. november 2020 erklærede statsminister Mette Frederiksen på et pressemøde, at alle mink skulle aflives. Senere viste det sig, at regeringen ikke havde lovgivning på plads til at kræve alle mink aflivet. Netop det faktum kan vise sig at blive fatalt for Mette Frederiksen. En ny Megafon-måling lavet til TV 2 viser i hvert fald, at flere nordjyder ikke ser tilbage på forløbet med positive øjne. Hele 51 procent af de adspurgte i undersøgelsen svarer nemlig, at de efter minksagen har fået et 'Mere negativt eller 'Meget mere negativt' syn på statsministeren. 33 procent svarer imidlertid, at deres syn på Mette Frederiksen er lige så positivt, som det var før. En af dem, der ikke har tiltro til Socialdemokratiets formand, er den tidligere minkavler fra Gjøl, Erik Westergaard. - Mette Frederiksens fejl er bare ikke kommet frem endnu, fordi hun har folk til at dække over det, sagde han torsdag til TV2 Nord på torvet i Aabybro. I selvsamme Megafon-måling fremgår det, at nordjyderne har mere tiltro til Mette Frederiksen end Inger Støjberg, partileder for Danmarksdemokraterne.

Referat:
Minksagen kan risikere at koste dyrt for statsminister Mette Frederiksen (S).